القزوینی

ابو عبد اللہ بن زکریا بن محمد القزوینی، ان کا نسب عالمِ مدینہ امام مالک بن انس پر جاکر ختم ہوتا ہے، قزوین میں کوئی 605ھ کو پیدا ہوئے اور 682ھ کو وفات پائی، کچھ عرصہ قاضی رہے، مگر علمی تصنیف و تالیف جاری رکھی، وہ فلکیات دان، طبیعیات دان اور علومِ حیات کے ماہر تھے، مگر ہوائی رصد میں ان کے نظریات عظیم الشان ہیں، ان کی اہم تصانیف میں ان کی مشہور کتاب “عجائب المخلوقات وغرائب الموجودات” ہے، اس میں انہوں نے آسمان اور اس کے ستارے، اجرام، بروج، ان کی ظاہری حرکت اور اس سب کی وجہ سے سال کے موسموں کے اختلاف پر بحث کی ہے، اس کے علاوہ انہوں نے ہوائی کرہ، ہواؤں کے چکر، سمندر اور اس کے جاندار، پھر خشکی اور اس میں موجود جمادات، نباتات اور حیوانات پر بھی بڑی خوبصورتی سے روشنی ڈالی ہے اور اس سب کو انہوں نے بہت دقیق ابجدی ترتیب دی ہے۔

ان کی ایک اور مشہور کتاب “آثار البلاد واخبار العباد” ہے، اس میں انہوں نے شہر اور گاؤں بنانے کی ضروت، ملکوں کے خواص اور موسم کا انسانوں، درختوں اور جانوروں پر اثر بیان کیا ہے، کتاب میں قوموں کی خبریں، علما، ادبا اور شاہوں کے تراجم اور فسادات کا بیان بھی قابلِ ذکر ہے۔

انہوں نے قرآنِ مجید کے حکم کے مطابق زمین وآسمان پر اللہ تعالٰی کی آیات پر غور و فکر پر زور دیا، یہاں غور و فکر سے ان کی مراد معقولات پر فکر اور محسوسات پر نظر اور ان کی حکمت کی تلاش ہے۔

مزید دیکھیے
 جلال الدین قزوینی

حوالہ جات 

1203ء کی پیدائشیں
1283ء کی وفیات
ایرانی سائنسدان
تیرہویں صدی کے سائنس دان
عرب نسل کی ایرانی شخصیات
قرون وسطی کے اسلام کے طبیب
قرون وسطی کے عرب ماہرین فلکیات
قرون وسطی کے عرب طبیب
قرون وسطی کے فارسی ماہرین فلکیات
قرون وسطی کے فارسی طبیب
قزوین کی شخصیات
مسلم قرون وسطی کے ماہرین حیوانات
کامنز زمرہ جس کا ربط ویکی ڈیٹا پر ہے
قرون وسطی کے فارسی جغرافیہ دان
ویکی ڈیٹا سے مطابقت رکھنے والی مختصر تفصیل